Csokonai Vitéz Mihály-díj

A Csokonai Vitéz Mihály-díj két kategóriában adományozható állami kitüntetés, amely 2003 óta évente, január 22-én, magyar kultúra napján kerül kiosztásra. A Csokonai-díjjal kitüntetett alkotó, együttes vagy közösség az adományozásról igazoló okiratot és érmet kap. A bronzból készült – 80 milliméter átmérőjű és 8 milliméter vastagságú – plakett Péterfy László szobrászművész alkotása. Az érmen a névadó költő arcképe látható, s a Csokonai Vitéz Mihály alkotói, illetve közösségi díj felirat olvasható.

Csokonai Vitéz Mihály – alkotói díj 

A Csokonai Vitéz Mihály – alkotói díj a nem hivatásos, amatőr színjátszás, vers- és prózamondás, bábjátszás, kórus- és zeneművészet, képző-, fotó-, film-, videoművészet, táncművészet, valamint a hagyományőrzés, a tárgyalkotó és előadó népművészet területén működő – hosszabb ideje kimagasló művészeti munkát végző – egyéni alkotóknak, művészetpedagógusoknak, művészeti együttesek vezetőinek adományozható állami kitüntetés. A díjat, amelynek összege személyenként kétszázezer forint, minden alkalommal heten vehetik át a magyar kultúra napján.

Csokonai Vitéz Mihály – közösségi díj
A Csokonai Vitéz Mihály – közösségi díj a nem hivatásos, amatőr színjátszás, vers- és prózamondás, bábjátszás, kórus- és zeneművészet, képző-, fotó-, film-, videoművészet, táncművészet, valamint a hagyományőrzés, a tárgyalkotó és előadó népművészet területén működő – hosszabb ideje kimagasló művészeti munkát végző – amatőr együtteseknek, művészeti alkotó közösségeknek adományozható állami kitüntetés. A kitüntetést, amelynek összege együttesenként ötszázezer forint, évente öt alkotóközösség veheti át.

Díjazottak

2022 

 Wiegmann Alfréd nyugalmazott rendező, szerkesztő.
 Gömöri Kézművesek Társulata
 Tisza Táncegyüttes Művészeti Egyesület

2021 

 Fajcsi Ferenc, a Forrás Színház művészeti szervezője
 A Budapesti Lantos Kórus
 A Somogy Táncegyüttes

2015

Alkotói díj
Szűcsné Molnár Erzsébet, a Szegedi Gábor Dénes Műszaki és Környezetvédelmi Középiskola és Szakiskola tanára, a táncházmozgalom és a népzenei hagyományok ápolásáért, a népzenész- és énekes-képzés területén végzett tevékenysége elismeréseként, 
Demarcsek György, a nyíregyházi Vásárhelyi László Alapfokú Művészeti Iskola igazgatóhelyettese, néptáncos színpadi előadói tevékenysége, alkotói, néptánc-pedagógusi munkája elismeréseként.

Közösségi díj
a fővárosi Ascher Oszkár Színház, az amatőr színjátszás, a színházi nevelés területén hosszú időn át végzett tevékenységükért, közösségformáló-, értékteremtő munkájukért,  
a Bogácsi Pávakör, a Palócföld népdalainak, népviseletének, néphagyományainak ápolásáért, autentikus megőrzéséért, továbbadásáért,
a Gencsapáti Hagyományőrző Táncegyüttes, hagyományőrző, közösségteremtő, néptánc oktatói és előadói tevékenységéért.

2014

Alkotói Díj
Kocsán László hagyományőrző, néptáncoktató,
Török László, a szabadszállási Baksay Sándor Református Gimnázium és Általános Iskola tanára.

Közösségi Díj
a Kartali Asszonykórus, 
a százhalombattai Forrás Néptáncegyüttes 
a Vass Lajos Kórus.

2013

Alkotói Díj
 Tóth Sándor fafaragó
 Bagossy László drámatanár, rendező

Közösségi Díj
 egri Cantus Agriensis Kulturális Egyesület
 Tamási Koncert-Fúvószenekar
 Jászság Népi Együttes

2012

Alkotói Díj
 Buna Konstantin művészetpedagógus, festőművész;
 Kocsor Imréné kosárfonó, a Népművészet Mestere;
 Kaposi László drámatanár, rendező;
 Molnárné Forray Marianna, a Diósgyőri Kézműves Alkotóház igazgatója, népi iparművész;
 Turcsánné Horváth Annamária, a Kincső Néptáncegyüttes Vezetője, táncpedagógus;
 Váradi Gábor szabadfoglalkozású festőművész;
 Fehér Jánosné népi iparművész, viseletkészítő, a Népművészet Mestere.

Közösségi Díj
 Osonó Színházműhely, Sepsiszentgyörgy
 Vidróczki Néptáncegyüttes;
 Óbudai Kamarakórus;
 Bakony Fotóklub;
 Holló László Képzőművész Kör.

2011

Alkotói díj
Bedőné Bakki Katalin karnagy;
 Csuporné Angyal Zsuzsanna fazekas népi iparművész;
 Holb Ibolya táncpedagógus, táncos;
 Kalmár János színjáték- és drámatanár;
 Kovács Andrásné színjátszó rendező;
 Láng Tibor fotóművész;
 Scultéty Erzsébet képzőművész.

Közösségi díj
 Budapesti Monteverdi Kórus;
 Csabai Színistúdió;
 Kisgyőri Népdalkör;
 Komárom-Esztergom Megyei Népművészeti Egyesületnek;
 losonci Kármán József Színház.

2010

Alkotói díj
Bálványos Huba, grafikusművész
Homoga József, fotóművész
Jancsó Sarolta, színész, drámapedagógus
Monoki Lajos, karnagy, a Zákányszéki Parasztkórus vezetője
Schneider Imréné, hímző népi iparművész
Szűcs Gábor, a Jászság Népi Együttes művészeti vezetője, koreográfus
Tillai Aurél karnagy, zenepedagógus

Közösségi díj
 BAK Képző- és Iparművészeti Egyesület
 Balassagyarmati Dalegylet
 Komlói Hímző Szakkör
 Nyírség Táncegyesület
 Táborfalvi Közművelődési és Népzenei Egyesület

2009

Alkotói díj
 Dr. Barsi Ernő néprajz- és népzenekutató
 Bazsó Imre fotóművész
 Kiss László versmondó
 Kovácsné Lapu Mária színjátszó
 Lemle Zoltán kórusvezető
 Lovászné Juhász Rita népművész
 Schéffer Anna iparművész

Közösségi díj
 Debreceni Hajdú Táncegyüttes
 Diósgyőri Vasas Fotóművészeti Kör
 Hevesi Népművészeti és Háziipari Szövetkezet
 Litéri Zöldág Táncegyüttes
 Miskolci Bartók Kórus

2008
Dr. Hiller István oktatási és kulturális miniszter és Dr. Schneider Márta kulturális szakállamtitkár a Magyar kultúra Napja alkalmából 2008. január 22-én CSOKONAI VITÉZ MIHÁLY ALKOTÓI-DÍJAT adományozott a nem hivatásos, amatőr színjátszás vers- és prózamondás, bábjátszás, kórus- és zeneművészet, képző, fotó-, film-, videó-művészet, táncművészet, valamint a hagyományőrzés, a tárgyalkotó és előadó népművészet területén működő – hosszabb ideje kimagasló művészeti munkát végző – egyéni alkotóknak, művészpedagógusoknak, művészeti együttesek vezetőinek:
Bácskai Mihálynak, a szentesi Horváth Mihály Gimnázium nyugalmazott igazgatójának, középiskolai tanárnak a magyarországi diák színjátszás meghatározó szakemberének,
Bárdi Margitnak, a nyíregyházi Mesekert Bábszínház bábtervezőjének, bábrendezőjének és bábjátékoktatójának az országos bábmozgalomban betöltött kiemelkedő tevékenységéért,
Benkő Zsófiának, a Fővárosi Művelődési Ház közművelődési életében és az országos versenytánc mozgalomban betöltött több mint 30 éve tartó magas színvonalú szakmai tevékenységéért,
Héra Évának, a Muharay Elemér Népművészeti Szövetségben és a Folklór Fesztiválok Magyarországi Szövetségében végzett hagyományőrző és szellemi kulturális örökségünket védő magas szintű hazai és nemzetközi tevékenységéért,
Kozma Lászlónak, népzenésznek és zenepedagógusnak, Dunaszegen illetve az egész országban végzett meghatározó művészi nevelőmunkájáért és néphagyományokat gyűjtő tevékenységéért
Molnár Ferencnek,	több mint három évtizedes magas színvonalú hazai és nemzetközi elismeréseket kiváltó fotóművészeti alkotói tevékenységéért,
Soltészné Lédeczi Juditnak, a ceglédi Kossuth Lajos Gimnázium Leánykar karvezetőjének a magyar zene szolgálatában végzett kimagasló művészi munkájáért, az amatőr kórusművészetben elért hazai és nemzetközi eredményeiért.

CSOKONAI VITÉZ MIHÁLY KÖZÖSSÉGI-DÍJAT a nem hivatásos, amatőr színjátszás, vers- és prózamondás, bábjátszás, kórus- és zeneművészet, képző-, fotó-, film-, videóművészet, táncművészet, valamint a hagyományos, a tárgyalkotó és előadó népművészet területén működő – hosszabb ideje kimagasló művészeti munkát végző – amatőr együtteseknek, művészeti alkotó közösségeknek:
Bartina Táncegyüttes és utánpótlás csoportjának, jelentős hazai és külföldi fesztiválokon elért eredményeiért, utánpótlás nevelő tevékenységükét,
Budakeszi Kompánia Színházi Műhely Alapítványnak, az alternatív színjátszás meghatározó stílusteremtő és színházi nevelő műhely munkájáért, példamutató nemzetközi együttműködéseikért,
Duna-Tisza közi Népművészeti Egyesületnek, a több mint negyedszázados népművészeti és népi iparművészeti hagyományt őrző és továbbfejlesztő tevékenységéért,
a 60 éve alapított ELTE Bartók Béla Énekkarnak és az 50 éve alapított Egyetemi Koncertzenekarnak, közösségteremtő tevékenységéért, a magyar zeneművészet fejlesztésében és külföldi megismertetésében végzett kimagasló művészi munkájukért,

2007
Dr. Hiller István miniszter és Dr. Schneider Márta szakállamtitkár a Magyar Kultúra Napja alkalmából Csokonai Vitéz Mihály Alkotói-díjat adományozott a nem hivatásos, amatőr színjátszás vers- és prózamondás, bábjátszás, kórus- és zeneművészet, képző, fotó-, film-, videó-művészet, táncművészet, valamint a hagyományőrzés, a tárgyalkotó és előadó népművészet területén működő – hosszabb ideje kimagasló művészeti munkát végző – egyéni alkotóknak, művészpedagógusoknak, művészeti együttesek vezetőinek:

Báron László bábművésznek, a kecskeméti Ciróka Bábcsoport művészeti vezetőjének, nyugalmazott főiskolai docensnek,
Borsos István képző- és iparművésznek, a püspökladányi gimnázium nyugalmazott igazgatójának,
Durányik László karnagynak, a kecskeméti Kodály Iskola karnagy-tanárának,
Keserű Imre a diákszínjátszás tagozatvezetőjének, a budapesti Keleti István Alapfokú Művészetoktatási Iskola és Művészeti Szakközépiskola és a szentesi Horváth Mihály Gimnázium tanárának,
Novák Zsuzsanna koreográfusnak, a budapesti Supernova Táncegyüttes, Promontor Tánc-sportklub művészeti vezetőjének,
Szabadi Mihály koreográfus, táncgyűjtőnek, a sióagárdi együttes-vezető koreográfusának,
Szathmáry-Király Ádám fotóművésznek, a kazincbarcikai Polgármesteri Hivatal vezető főtanácsosának

Dr. Hiller István miniszter és dr. Schneider Márta szakállamtitkár a Magyar Kultúra Napja alkalmából Csokonai Vitéz Mihály Közösségi-díjat adományozott a nem hivatásos, amatőr színjátszás, vers- és prózamondás, bábjátszás, kórus- és zeneművészet, képző-, fotó-, film-, videó-művészet, táncművészet, valamint a hagyományos, a tárgyalkotó és előadó népművészet területén működő – hosszabb ideje kimagasló művészeti munkát végző – amatőr együtteseknek, művészeti alkotó közösségeknek:
a pécsi Bartók Béla Férfikarnak, vezetője: Dr. Lakner Tamás
Szanyi nagyközség Bokréta Néptáncegyüttesének, vezetője: Töreki Imre
a soproni Fotóklub Egyesületnek, vezetője: Folcz Tóbiás
a mezőtúri Szivárvány Citerazenekarnak, vezetője: Csider István
a Zala Megyei Népművészeti Egyesületnek, vezetője: Skabut Éva

2006

Alkotói díj
Balázs Józsefné
Bánszky Pál művészettörténész
 Burai István festő, grafikus
Guttmann Mihály karnagy
Juhász Miklós fotóművész
Kis Tibor
Leszkovszky Albin
Mlinár Pál

Közösségi díj
Budafok-Tétény Mészáros László Képzőművészeti Egyesület
Győri Előadóművész Stúdió
MÁV Szolnoki Járműjavító Férfikara
Soltis Lajos Színház, Celldömölk
Szinvavölgyi Néptáncegyüttes, Miskolc

2005

Alkotói díj
dr. Buglya Sándor filmművész, Budapest
Gerenday Endre karnagy, tanár, Budapest
Harsányiné Szöllősi Ágnes táncművész, Budapest
Koday László képző és iparművész, Monor
Szabó László népzenész, Tarpa
Dr. Sződy Szilárd tanár, rendező, dramaturg, Budapest
Várhidi Attila színjátszó-rendező, Debrecen

Közösségi díj
Bányász Képzőművészet Kör, Tatabánya
Bihari János Táncegyüttes – néptánc, Budapest
Budai Táncklub, Budapest
Fapihe Gyermekszínjátszó Csoport, Bag
Magnificat Gyermekkar, Budapest

2004

Alkotói díj
Hegedűs József tószegi fafaragó, országosan és külföldön is elismert alkotói és közösségi munkásságáért.
Mözsi-Szabó István tolnai festőművész, művésztanár, képzőművészeti és pedagógiai munkásságáért, különös tekintettel a Fóti Gyermekvárosban folytatott elhivatott művészeti nevelő tevékenységéért.
dr. Kardos László, debreceni előadó népművész, az amatőr néptáncművészet területén 1953 óta végzett kiemelkedő színvonalú és eredményes tudományos, koreográfusi és együttes vezetői tevékenységéért.
KREKITY OLGA SZABADKAI VERS- ÉS PRÓZAMONDÓ, a Vajdaságban, a magyar nyelv és a magyar kultúra megőrzéséért, versmondó generációk neveléséért végzett áldozatos munkájáért.
Szakall Judit budapesti drámapedagógus, a magyarországi művészeti nevelés, a gyermek- és diákszínjátszás, a drámapedagógia területén végzett több évtizedes kiemelkedő alkotó munkájáért.
Séd Teréz budapesti képzőművész és bábpedagógus, az 1960-as évektől napjainkig végzett, különlegesen értékes művészeti és elhivatott pedagógusi tevékenységéért. 
Vajna Katalin szolnoki karvezető, zenepedagógus, a magyar kórusművészet fejlesztésében, az utánpótlás nevelésében végzett magas színvonalú és eredményes tevékenységéért.

Közösségi díj
Budapest Főváros Bartók Táncegyüttes, a fennállásának 45. évfordulóját ünneplő együttes magas színvonalú, az amatőr néptáncművészet területén folytatott magas színvonalú tevékenységéért, kiváló hazai és külföldi szerepléseiért. 
A debreceni Kölcsey Ferenc Megyei Közművelődési Intézet szövőműhelye, a 25. éves fennállását ünneplő, országosan és nemzetközi szinten is elismert alkotó csoportnak a népi szövés hagyományainak megőrzéséért és továbbfejlesztéséért végzett munkája elismeréseképpen.
A Miskolci Ködmön Formációs Táncegyüttes, a 25 éve sikeresen működő, magyar, európai és világversenyeken kiválóan szereplő együttes magas színvonalú táncművészeti tevékenységéért. 
A budapesti Kodály Zoltán Magyar Kórusiskola Jubilate lánykara, a hazai és nemzetközi kórusversenyeken elért kimagasló sikereiért, példaértékű zeneművészeti tevékenységéért, a magyar zenekultúra külföldi megismertetése érdekében kifejtett értékes tevékenységéért.  
A pécsi Szélkiáltó együttes, a 30 éve alakult, a magyar és a világirodalom klasszikus és kortárs költőinek, az együttes tagjainak zenéjével előadott, versei magas színvonalú, itthon és külföldön egyaránt elismert megszólaltatásáért.

2003

Alkotói díj
Botos József, az Alba Regia Táncegyüttes művészeti vezetője, koreográfus, a Királyi Napok nemzetközi néptáncfesztivál igazgatója és a székesfehérvári Táncház Igazgatója, Székesfehérvár Díszpolgára; 
Debreczeni Tibor (1928-) drámapedagógus, a magyarországi amatőr színjátszás jelentős szervezője, a Magyar Művelődési Intézet nyugalmazott főosztályvezetője; 
Czabán György filmrendező, újságíró
Gabnai Katalin drámapedagógus, kritikus, a Színház- és Filmművészeti Egyetem tanára, 
Pataki József képzőművész tanár, 
Tám László fotóművész és 
Vízvári László bábművész, pedagógus

Közösségi díj
a bagi Muharay Elemér Népi Együttes, hagyományőrző tevékenységéért, 
Veszprém Város Vegyeskara, kimagasló kórusművészeti tevékenységéért, 
a szombathelyi Ferrum Színházi Társaság, az amatőr színjátszásban elért eredményeiért. 
a Békés Megyei Népművészeti Egyesület, a tárgyalkotó népművészet ápolásáért és átörökítéséért, 
a Pécsi Vasutas Koncertfúvós Zenekar, színvonalas zeneművészeti tevékenységéért.

Jegyzetek

Források 
 ÚJ MINISZTERI KITÜNTETÉS: Csokonai Vitéz Mihály alkotói- és közösségi díj
 A Csokonai Vitéz Mihály- alkotói díj és a Csokonai Vitéz Mihály- közösségi díj szakmai kuratóriumának működési szabályzata
 pmkult.hu: Csokonai Vitéz Mihály alkotói és közösségi díjak
 A 2010. évi díjazottak: 

Magyar művészeti díjak
Csokonai Vitéz Mihály